CELEX: 32009R0902
Language: sk
Date: 2009-09-28
Title: Nariadenie Komisie (ES) č. 902/2009 z  28. septembra 2009 o povolení enzýmového prípravku endo-1,4-beta-xylanázy z  Trichoderma reesei (CBS 114044) ako kŕmnej doplnkovej látky pre odstavené ciciaky, kurčatá na výkrm, kurčatá chované na znášku, morky na výkrm a chovné morky (držiteľ povolenia: Roal Oy) (Text s významom pre EHP)

29.9.2009   
            
            
               SK
            
            
               Úradný vestník Európskej únie
            
            
               L 256/23
            
         
      NARIADENIE KOMISIE (ES) č. 902/2009
   z 28. septembra 2009
   o povolení enzýmového prípravku endo-1,4-beta-xylanázy z Trichoderma reesei (CBS 114044) ako kŕmnej doplnkovej látky pre odstavené ciciaky, kurčatá na výkrm, kurčatá chované na znášku, morky na výkrm a chovné morky (držiteľ povolenia: Roal Oy)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udelenia takéhoto povolenia.
            
         
               (2)
            
            
               Týmto nariadením sa povoľuje enzýmový prípravok endo-1,4-beta-xylanázy ako kŕmna doplnková látka pre odstavené ciciaky, kurčatá na výkrm, kurčatá chované na znášku, morky na výkrm a chovné morky.
            
         
               (3)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (4)
            
            
               Európsky úrad pre bezpečnosť potravín (ďalej len „úrad“) uskutočnil posúdenie rizika v súlade s článkom 8 ods. 3 nariadenia (ES) č. 1831/2003.
            
         
               (5)
            
            
               Žiadosť sa týka povolenia prípravku endo-1,4-beta-xylanázy z Trichoderma reesei (CBS 114044) ako kŕmnej doplnkovej látky pre odstavené ciciaky, kurčatá na výkrm, kurčatá chované na znášku, morky na výkrm a chovné morky, ktorá sa má zaradiť do kategórie doplnkových látok „zootechnické doplnkové látky“.
            
         
               (6)
            
            
               Úrad vo svojich stanoviskách z 21. mája 2008 (2) a z 21. apríla 2009 (3) dospel k záveru, že prípravok endo-1,4-beta-xylanázy z Trichoderma reesei (CBS 114044) nemá nepriaznivé účinky na zdravie zvierat, ľudí ani na životné prostredie a že používanie uvedeného prípravku môže mať významný prínos, pokiaľ ide o prírastok telesnej hmotnosti a konverziu krmiva. Úrad sa nedomnieval, že sú potrebné osobitné požiadavky na monitorovanie po uvedení na trh. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (7)
            
            
               Z posúdenia uvedeného prípravku vyplýva, že podmienky na udelenie povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. septembra 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29.
   
      (2)  The EFSA Journal (2008) 712, s. 1 – 20.
   
      (3)  The EFSA Journal (2009) 1058, s. 1 – 6.
   
      PRÍLOHA
      
                  Identifikačné číslo doplnkovejlátky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a8
               
               
                  Roal Oy
               
               
                  endo-1,4-beta-xylanáza
                  EC 3.2.1.8
               
               
                  
                               
                           
                           
                              Zloženie doplnkovej látky:
                              Prípravok endo-1,4-beta-xylanázy z Trichoderma reesei (CBS 114044) o aktivite najmenej:
                              
                                           
                                       
                                       
                                          v tuhom stave: 4 × 106 BXU (1)/g
                                       
                                    
                                           
                                       
                                       
                                          v kvapalnej forme: 4 × 105 BXU/g
                                       
                                    
                        
                               
                           
                           
                              Charakteristika účinnej látky:
                              endo-1,4-beta-xylanáza z Trichoderma reesei (CBS 114044)
                           
                        
                               
                           
                           
                              Analytická metóda (2):
                              V doplnkovej látke a premixe: test na obsah endo-1,4-beta-xylanázy, pri ktorom sa redukuje cukor kolorimetrickou reakciou kyseliny dinitrosalicylovej ako činidla poskytujúceho redukujúci cukor pri pH 5,3 a 50 °C.
                              V krmivách: kolorimetrická metóda, pri ktorej sa meria farbivo rozpustné vo vode uvoľnené enzýmom zo pšeničného arabinoxylánového substrátu zosieťovaného azurínom.
                           
                        
               
                  ciciaky
                  (odstavené)
               
               
                  —
               
               
                  24 000 BXU
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, lehotu trvanlivosti a stabilitu pri granulovaní.
                           
                        
                              2.
                           
                           
                              Pre ciciaky (odstavené) do 35 kg hmotnosti.
                           
                        
                              3.
                           
                           
                              Na použitie v kŕmnej zmesi bohatej na neškrobové polysacharidy (najmä arabinoxylány), napr. obsahujúcej viac ako 20 % pšenice.
                           
                        
                              4.
                           
                           
                              Na účely bezpečnosti: počas manipulácie sa používa ochranná dýchacia maska, okuliare a rukavice.
                           
                        
               
                  19. októbra 2019
               
            
                  kurčatá na výkrm
               
               
                  8 000 BXU
               
            
                  kurčatá chované na znášku
               
               
                  8 000 BXU
               
            
                  morky na výkrm
               
               
                  16 000 BXU
               
            
                  chovné morky
               
               
                  16 000 BXU
               
            
         (1)  1 BXU je množstvo enzýmu, ktoré uvoľní 1 nmol redukujúcich cukrov zo xylánu z brezového dreva za sekundu pri pH 5,3 a teplote 50 °C.
      
         (2)  Podrobné informácie o analytických metódach sú k dispozícii na tejto webovej stránke referenčného laboratória Spoločenstva: www.irmm.jrc.be/crl-feed-additives